РЕЗУЛТАТИ АНКЕТЕ ЗА УЧЕНИКЕ ШК. 2019/20. ГОДИНЕ

(ПРОЈЕКТНА И ДОПУНСКА НАСТАВА)

Анкета је спроведена на крају полугодишта шк. 2019/20. године са ученицима предметне наставе. Укупно од 107 ученика предметне наставе 11 није попунило анкету (око 10 %).

**ПРОЈЕКТНА НАСТАВА**

Већина ученика је радила пројекте. Само око 4 % (4) ученика није радило ни један пројекат. Из руског језика је урађен највећи број пројеката у свим разредима осим у седмом. Из информатике су пројекти рађени у 6., 7. и један ученик у 8. разреду а слична је ситуација и из историје. Из биологије рађени су пројекти у 7. и 8. разреду, а из географије и српског у 5. и 7. разреду. Из енглеског, техничког, математике и чувара природе пројекти су рађени претежно у једном разреду.

***Пети разред*** – испитано је 26 од 28 ученика. Сви су радили пројекат овог полугодишта из неког предмета. 23 ученика је радило пројекат из руског језика, 10 из технике и технологије, 8 из енглеског језика, 7 из чувара природе , 6 из географије и 2 из српског језика. Нешто преко половине ученика је навело да је добило оцену за урађени пројекат (14), 6 је навело да је добило оцену за пројекте неких предмета и по троје је навело да није добило оцену за пројекат из руског, односно да није добило оцену (без образложења). Двоје ученика је навело да им пројектна настава није била корисна.

Већина сматра да им је израда пројекта била корисна и то из следећих разлога :

- Када сам отишао да радим код друга ту смо све писали о руском и онда сам све скапирао;

- Мислим да сам научио доста о култури и доста вредних ствари;

- Зато што су нова градива и да би боље савладали и разумели;

- Јер нас наставници терају да радимо те пројекте да би смо лакше укапирали тешку лекцију, пројектом они нама олакшавају;

- Мислим да сам га (п.а. предмет) боље схватила и да треба више правити пројекте;

- Због тога што када радимо пројекат у групи делимо знања и мишљења. Када радимо пројекат сами исто се трудимо и самим тим учимо и сазнајемо више;

- Ја кад напишем „пројекат“ ја сам код њега добио двојку;

- Зато што сам научио оно што ми је требало;

- Ми смо употребили оно што смо учили на часу и додали нешто ново на интернету;

- Из техничког смо радили „Прелаз пута преко железничке пруге“ и када смо га написали, било ми је много јасније;

- Већ сам то разумео али ми је на пројекту била још лакша та лекција;

- Да о Русији знам мало више сада, на пример знам им химну, колико има становника…

- Зато што су наставници добри и помажу нам да научимо нешто нејасно;

- Сада ми је лакше да урдим нешто што ми се зада слично као то;

- Научио сам доста нових речи и велике занимљивости Москве и Сант Петерзбурга као и химну, специјалитете и обичаје;

- Па на пример из руског сам научила више о храни и празницима и о Русији;

- Да зато што сам научио речи;

- Пројекат из руског ми је побољшао знање и руски језик ме више занима, као и за остале предмете;

- Ја док пишем о пројекту редом сазнајем нове ствари;

- Више тога сам сазнала, обновила сам оно што сам знала,оно што нисам знала другари са којима сам радила су ми помогли, а и кроз забаву сам нешто корисно научила

- Пројекти нису корисни само се тражи на интернету;

- Не знам баш.

***Шести разред*** – одговарало је 23 од 24 ученика. 21 ученик је радио пројекат овог полугодишта из неког предмета. 20 ученика је радило пројекат из руског језика, 15 из информатике, 13 из историје, 2 из математике и 1 из енглеског језика. Нешто испод половине ученика је навело да је добило оцену за урађени пројекат (11), 7 је навело да је добило оцену из неких предмета и троје је навело да није добило оцену. Један ученик је навео да је добио смајлија из руског. Преко пола ученика (14) сматра да им је израда пројекта била корисна за учење тог предмета, 6 да није док је један ученик навео да је из неких предмета био користан.

Навели су следеће разлоге :

- Из историје смо имали штит, мач, кацигу и био је добар пројекат;

- Зато што сам то градиво врето по глави док сам радио пројекат и онда га запамтио;

- Знам боље зато што сам запамтила када сам радила;

- Има неких информација које нисам знао пре пројекта и драго ми је што сам радио тај пројекат;

- Било је забавно и научила сам оно што нисам разумела;

- Боље знам руски јер смо имали на паноу на руском

- Сазнао сам неке ствари које нисам знао и обновио сам мало старог градива

- Из неких предмета сада боље знам градиво а из неких исто јер неки пројекти нису укључивали градиво;

- Зато што пројекат нема никакве везе са оним што ми радимо (3);

- Зависи који је предмет у питању и која је тема пројекта;

- Те теме нису биле везане за то градиво него више за истраживања;

- Зато што сам из руског разумела тему која треба да се уради а из информатике нисам разумела тему.

***Седми разред*** – У оба одељења по 11 од 13 и 14 ученика је одговарало на питања. Већина ученика је радила неки пројекат. 12 ученика је радило појекат из информатике, 11 је радило пројекат из биологије, 3 у 7/1 из географије, 2 у 7/2 из српског језика, 1 у 7/2 из историје. 17 ученика је навело да је добило оцену за урађени пројекат, 2 је навело да није добило оцену. 19 сматра да им је израда пројекта била корисна док није било оних који су сматрали да није корисна.

Разлози су :

7/1

- Веома ми добро иде и због тога сам радио;

- Наставница је поправила грешке које смо имали у тим радовима и научили смо како да

следећи пут радимо;

- Па гуглао сам по интернету и доста сам сазнао о том семинару;

- Било ми је корисно јер сам размишљала;

- Научила сам нешто ново из тог предмета (2);

- Лакше сам запамтила градиво, обновио сам градиво и сад га добро знам, боље знам гардиво и више сам научила;

- Мислим да знам боље градиво јер сам више пута писала и више пута образложила градиво, па сам више и запамтила и разумела;

- Наставница ми је објаснила шта је то било;

- Налазио сам ствари преко интернета и прекуцавао преко апликације;

- Сазнала сам многе занимљивости;

- Више се трудим за такве ствари јер су ми занимљиве. Занимљивије ми је кад тражим на интернету и украшавам то;

- Зато што смо кроз шалу и забаву радили тај пројекат;

***Осми разред*** – Од 28 ученика анкету је попунило 25 (3 из 8/1 није). Само по два ученика у оба одељења су навела да нису радила ни један пројекат.Највише ученика је радило пројекат из руског језика (17), затим хемије (7), па биологије (5 само у 8/1), историје (2 само у 8/2) и једно дете из информатике. Приближно исти број ученика у оба одељења је навео да је добио оцену за пројекат и да боље зна градиво после тога (15), док је 8 ученика 8/2 навело да није добило оцену и да не зна градиво боље после израде пројекта.

Разлози су :

8/1

- Научио сам боље те лекције (4 ученика)

- Јер сам се потрудио да урадим то;

- Урадила сам боље тест;

- Боље знам зато што сам истраживао о томе;

- Због тога што се пројекат у групи брже памти;

- Научила сам нешто ново из тог предмета (2);

8/2

-Зато што сам пројекат написала редоследом који је мени лакши да запамтим;

- Зато што док пишем боље памтим и знам;

- Зато што нам наставници уједно и траже да објаснимо оно што напишемо у пројекту;

- Боље знам речи и научио сам нове речи;

- У пројекту учествује више деце и сви знају по нешто;

- Зато што презентацијом објашњавамо нешто другима а и себи;

- Није ми био користан зато што не може много да се научи из пројекта;

- Зато што нисам разумела пројекат, ни сада га не разумем;

- Зато што то није било о градиву него о познатим спортистима.

**ДОПУНСКА НАСТАВА**

Укупно гледајући мали број ученика није ишао ни на једну допунску ове године. Математика је најпосећенија допунска. У седмом и осмом се после ње појављују физика и хемија, док су у петом и шестом то језици. Скоро сви ученици имају позитиван став према допунској и сматрају је корисном. Из њихових одговора може се закључити да често ученици са бољим успехом долазе на допунску да би га још поправили.

***Пети разред*** – врло су ажурни што се похађања наставе тиче, тј. само 2 ученика нису била ни на једниј допунској до сад. Најпосећеније су допунске из математике, српског и руског језика а по неколико ученика је ишло и на допунске из историје и енглеског.

За 90 % ученика она је била корисна из следећих разлога :

- Више од половине њих наводи да је научила нешто што им није било јасно;

- Употпунио сам знање (2)

- Зато што сам имао лоше оцене;

- Добио сам бољу оцену (2);

- Зато што не знам и онда ми наставник или наставница објасне ;

- Побољшала сам се у том предмету;

- Помаже ми ако нас наставник пита тог дана;

- Јер сам касније боље разумео на часовима;

- Зато што сам научио неке нове руске речи;

- Мислим да треба ићи на претчасе али да наставници не оду да пију кафу зато што је то урадио/ла наставник/ца …. и много је каснио/ла и био сам се наљутио.

***Шести разред*** – врло су ажурни што се похађања наставе тиче, тј. само 1 ученик је навео да није био ни на једној допунској до сад. Најпосећеније су допунске из математике и физике (16 и 15 ученика је навело да их посећује), српског и руског језика (12 и 11), те историје, географије и биологије (7, 6 и 3) а по један ученик је ишао на информатику и енглески.

За 77 % ученика она је била корисна из следећих разлога :

- Зато што ми је било јасније (3);

- Зато што сада радим боље (3);

- Зато што ми треба за контролни (3);

- Да бих могла да савладам руски ;

- Зато што сам савладао неке лекције, а и добио сам 5 због допунске ;

- Зато што сам побољшао оцене и рад на часу;

- Зато што су (на физици п.а.) била нека питања са допунске и ја сам их запамтио и

урадио тачно;

- Зато што сам из неких предмета побољшао оцене;

- Зато што наставници добро објашњавају;

- Допунила сам своје знање;

- На пример из математике схватио сам како се раде неки задаци.

***Седми разред*** - само три ученика у 7/1 нису била на допунској уопште ове године. Најпосећенија у оба одељења је допунска из математике. У осталим предметима постоји значајнија разлика међу одељењима, тако да је преко пола 7/1 ишло на допунску из физике али само 2 ученика из 7/2; половина ученика 7/1 је ишла на допунску из хемије и један ученик 7/2; из српског је ишао тек по неки ученик из оба одељења а из руског и биологије њих неколико само из 7/1; пола 7/2 је ишло на историју и нешто мање на енглески док нико из 7/1 није ишао на те предмете. Сви сматрају да им је допунска настава била корисна.

Разлози су :

7/1

- Наставници су ми објаснили оно што ми није било јасно (3);

- Јер ми је помогло и разумела сам;

- Имала сам 4 а сад имам 5; поправила сам оцену;

- Јер ми је више јасније на допунској него на часу;

- Научила сам оно што нисам знала (2);

- Зато што више научим и боље схватим;

- Научио сам нешто од тога;

- Боље сам разумела лекције, има нас мање и лакше је

7/2

- Било ми је корисно кад смо радили нову лекцију;

- Јаснији су ми били задаци (2);

- Много сам боље схватио и било ми је корисно за контролни;

- Мало ми је помогло око учења;

- Није ми било јасно градиво(2);

- Употпунила сам своје знање.

***Осми разред*** - Само по један ученик у оба одељења није ишао на допунску ове године. Највише ученика (17) је ишло на допунску из математике, затим хемије (15), па физике (13), историје (16), из српског језика (6), а само у 8/2 још из енглеског (4) и руског (3). Приметно је да је 8/2 активније у том погледу. Сви су навели да им је била корисна, осим по једног детета у оба одељења.

Разлози су :

8/1

- Зато што је то још један час и допуњава се знање (3);

- Добила сам бољу оцену;

- Објашњено ми је све;

- Зато што вежбамо градиво;

- Из физике нисмо схватили све.

8/2

- Зато што наставници могу да објасне задатке који нам нису јасни (2);

- Оно што ми није било јасно или ме је бунило, објашњено ми је;

- Зато што ми није јасно нешто (3);

- Наставници на допунској могу да се посвете сваком ученику;

- Зато што сам то боље схватио (4);

- Научио сам то што сам хтео;

- Зато што можемо више да провежбамо

- Зато што сам успео да поправим оцене после тога и зато што сам савладао градиво.

Свеукупно гледано ученици сматрају да је пројектна настава квалитетно заступљена у школи и већина је имала прилике да је ради. Допунска настава се спроводи у складу са потребама ученика и користи им за савладавање градива.